Oznámenie Komisie Európskemu parlamentu v súlade s článkom 251 odsek 2 druhý pododsek Zmluvy o založení ES týkajúce sa spoločnej pozície, ktorú prijala Rada s cieľom prijať návrh nariadenia Európskeho parlamentu a Rady o zostavovaní štvrťročných nefinančných účtov inštitucionálnych sektorov /* KOM/2005/0135 v konečnom znení - COD 2003/0296 */





[pic] | KOMISIA EURÓPSKYCH SPOLOČENSTIEV | Brusel, 8.4.2005 KOM(2005) 135 v konečnom znení 2003/0296 (COD) OZNÁMENIE KOMISIE EURÓPSKEMU PARLAMENTU v súlade s článkom 251 odsek 2 druhý pododsek Zmluvy o založení ES týkajúce sa spoločnej pozície, ktorú prijala Rada s cieľom prijať návrh nariadenia Európskeho parlamentu a Rady o zostavovaní štvrťročných nefinančných účtov inštitucionálnych sektorov 2003/0296 (COD) OZNÁMENIE KOMISIE EURÓPSKEMU PARLAMENTU v súlade s článkom 251 odsek 2 druhý pododsek Zmluvy o založení ES týkajúce sa spoločnej pozície, ktorú prijala Rada s cieľom prijať návrh nariadenia Európskeho parlamentu a Rady o zostavovaní štvrťročných nefinančných účtov inštitucionálnych sektorov 1. HISTÓRIA SPISU Dátum postúpenia návrhu Európskemu parlamentu a Rade (dokument KOM(2003) 789, konečná verzia – 2003/0296(COD)): | 16. december 2003 | Stanovisko Európskej centrálnej banky: | 4. február 2004 | Stanovisko Európskeho parlamentu v prvom čítaní: | 30. marec 2004 | Dátum postúpenia zmeneného a doplneného návrhu: | Žiadny | Dátum prijatia spoločnej pozície: | 8. marec 2005 | 2. CIEĽ NÁVRHU KOMISIE Cieľom návrhu nariadenia je stanoviť európsky rámec na zostavovanie a postúpenie štvrťročných nefinančných účtov inštitucionálnych sektorov. Pomocou týchto účtov sa bude dať posudzovať na európskej úrovni konjukturálne správanie hospodárskych subjektov ako domácností a podnikov. Budú predstavovať dôležitý nástroj na riadenie menovej politiky v eurozóne a na monitorovanie hospodárskej politiky členských štátov. 3. PRIPOMIENKY K SPOLOČNEJ POZÍCII 3.1. Všeobecné poznámky Zmeny a doplnenia uvedené v spoločnej pozícii nemenia podstatu návrhu nariadenia. O niekoľko mesiacov oneskorujú jeho vykonávanie a stanovujú prechodné obdobie, počas ktorého sa členské štáty budú môcť prispôsobiť stanovenej 90-dňovej lehote na postúpenie údajov. Spoločná pozícia preto nepredstavuje pre Komisiu nejaký mimoriadny problém. 3.2. Poznámky o zmene a doplnení, ktoré vykonal Európsky parlament v 1. čítaní – prijaté Komisiou a zapracované do spoločnej pozície: Európsky parlament navrhol jedinú zmenu a doplnenie, ktorej cieľom je objasniť 5. odôvodnenie. Upresňuje, že účty európskych inštitúcií sa zahrnú do účtov dotknutej zóny (podľa prípadov do eurozóny alebo do Európskej únie). 3.3. Nové ustanovenia, ktoré zaviedla Rada Rada zaviedla zmeny a doplnenia, ktoré sa týkajú výlučne článku 2 o spôsoboch postúpenia údajov: – zmena a doplnenie týkajúce sa článku 2.2 upresňuje, že sa nebudú požadovať podrobnejšie údaje dovtedy, kým Komisia neodovzdá Európskemu parlamentu a Rade správu o vykonávaní nariadenia v jeho pôvodnej podobe. – zmena a doplnenie týkajúce sa článku 2.3 zavádza 3-ročné prechodné obdobie od nadobudnutia účinnosti nariadenia, počas ktorého budú môcť členské štáty postúpiť údaje v 95-dňovej lehote namiesto 90-dňovej lehoty stanovenej pre režim, keď sa bude nariadenie plne uplatňovať. – zmena a doplnenie týkajúce sa článku 2.5 posúva dátum prvého postúpenia údajov, ktoré sa týkajú 3. štvťroku namiesto 1. štvťroku 2005 o 6 mesiacov. Členské štáty poskytnú tieto údaje namiesto do 30. júna 2005 najneskôr do 3. januára 2006. Vyššieuvedené zmeny a doplnenia poskytnú členským štátom čas, ktorý je potrebný na to, aby sa prispôsobili požiadavkám nového nariadenia a pritom neohrozili ciele stanovené v akčnom pláne o štatistických požiadavkách hospodárskej a menovej únie. Preto sú pre Komisiu prijateľné. 4. ZÁVERY Komisia súhlasí so spoločnou pozíciou, ktorú prijala Rada.